Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: szóló 2005. évi XC. törvényt, mely – egyebek mellett – fontos lépéseket tett a jogalkotás nyilvánosságának javítása érdekében. További lépés lehetne, ha a tárcák kifejezett jogszabályi kötelezettség nélkül is, rendszeresen és külön kérés nélkül is közzétennék jogalkotási terveiket. Meggyõzõdésem, hogy – a közigazgatás egységének és hatékony mûködésének
Paragraph Index: 1268

szóló 2005. évi XC. törvényt, mely – egyebek mellett – fontos lépéseket tett a jogalkotás nyilvánosságának javítása érdekében. További lépés lehetne, ha a tárcák kifejezett jogszabályi kötelezettség nélkül is, rendszeresen és külön kérés nélkül is közzétennék jogalkotási terveiket. Meggyõzõdésem, hogy – a közigazgatás egységének és hatékony mûködésének garantálása mellett – a jogalkotás lehetõ legkorábbi fázistól történõ nyilvánossá tétele korántsem csupán a „kíváncsiskodó” állampolgár vagy az „okvetetlenkedõ” civil szervezetek érdeke. A nyilvánosság erõsíti az állami szervek iránti társadalmi bizalmat, javítja az állami tevékenység kiszámíthatóságát és segíti a civil szervezetek valóban érdemi részvételét a jogalkotás folyamatában, ezáltal pedig megalapozottabbá válhat a jogalkotói munka. Összefoglalva álláspontom tehát az, hogy a Belügyminisztérium jogalkotási tervét arra hivatkozva, hogy az „döntés elõkészítést segítõ belsõ munkaanyag”, nem lehet jogszerûen a nyilvánosságtól elzárni, ezért felkérem Fõosztályvezetõ Urat, hogy jövõbeni hasonló adatkérések teljesítésénél az Avtv. rendelkezései szerint szíveskedjék eljárni. Tájékoztatom, hogy jelen állásfoglalásomat a panaszosnak is megküldtem. Budapest, 2005. augusztus 4. Üdvözlettel: Dr. Péterfalvi Attila (717/A/2005) 2006/162/II. szám [Állásfoglalás: a közérdekû adatközlésért felszámítható költségtérítés szabálya nem szigorodott, a közérdekû adatok további hasznosítása nem korlátozható] Dr. Dunkel Zoltán elnök Országos Meteorológiai Szolgálat Budapest Tisztelt Elnök Úr!

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes